**ПОЗИВ ЗА АУТОРЕ 30/2024.**

Поштоване колегинице и колеге библиотекари,

Редакција научног и стручног часописа *Глас библиотеке* Вас позива да нам се придружите у припреми јубиларног 30. броја који ће бити објављен крајем 2024. године. *Глас библиотеке* је рецензиран часопис за библиотекарство у штампаној и електронској форми који од 1988. издаје Градска библиотека „Владислав Петковић Дис“ из Чачка. Према одлуци Матичног научног одбора за српски језик и књижевност Министарства просвете, науке и технолошког развоја *Глас библиотеке* је научни часопис **категорије М53**.

У *Гласу библиотеке* радови су тематски распоређени у следеће рубрике:

*Мрежа* обједињује текстове из области примене нових технологија, интернета, дигитализације, маркетинга и аутоматизованог пословања.

*Угао* је предвиђен за разматрање општих теоријских тема библиотечко-информационе науке, стручних питања и решења проблема из свакодневне праксе за поједине области рада.

*Наслеђе* је део у коме су радови посвећени темама из културе, историје библиотекарства и портретима најзначајнијих библиотекара и библиофила.

*Поглед* је одељак у коме се објављују прикази књига и часописа из области библиотечко-инфомационе науке.

Текућа *Библиографија* чачанске издавачке и штампарске продукције.

Молимо Вас да се приликом припреме радова придржавате *Упутства за ауторе* које се налази на веб-страници <https://cacak-dis.rs/wp-content/uploads/2022/05/GB-uputstvo-za-pripremu-rukopisa-2022.pdf>. За навођење се користи *Чикаго стил библиографског цитирања*, односно *Notes and Bibliography* (за хуманистичке науке) који се може преузети са странице <https://www.chicagomanualofstyle.org/tools_citationguide/citation-guide-1.html>.

Припремљене радове можете послати на имејл главног уредника drmanac@gmail.com, или на имејл Редакције glasbiblioteke@gmail.com.

За радове који по оцени Редакције задовоље потребан ниво квалитета као и формалне и садржинске критеријуме предвиђен је ауторски хонорар.

**Рок за слање радова је 1. септембар 2024.**

Радујући се обнови или почетку сарадње, унапред се захваљујемо и срдачно Вас поздрављамо.

У Чачку, За *Глас библиотеке*

17. 06. 2024.

 \_\_\_\_\_\_\_\_\_\_\_\_\_\_\_\_\_\_\_\_

 уредник